किराए को लेकर हुआ था झगड़ा, लोगों के रोकने पर भी नहीं रुका आरोपी
Maharashtra's Kolhapur Controvesy; महाराष्ट्र के कोल्हापुर में एक ऑटो ड्राइवर ने महिला को सड़क पर 400 मीटर तक घसीटा। हादसे में महिला गंभीर रूप से घायल हो गई। मीडिया रिपोर्ट्स के मुताबिक
महाराष्ट्र के कोल्हापुर में एक ऑटो ड्राइवर ने महिला को सड़क पर 400 मीटर तक घसीटा, जिससे वह गंभीर रूप से घायल हो गई। रिपोर्ट्स के मुताबिक, महिला के पति और ड्राइवर का किराए को लेकर झगड़ा हो गया था। तभी ड्राइवर अचानक ऑटो लेकर निकल पड़ा।
इस दौरान महिला की साड़ी ऑटो के पिछले बंपर में फंस गई। साड़ी फंसी होने की वजह से महिला गिर पड़ी और काफी दूर तक ऑटो के साथ सड़क पर घिसटती चली गई। ऑटो को रोकने के लिए महिला का पति भी उसके पीछे दौड़ता रहा। स्थानीय लोगों ने भी ऑटो ड्राइवर को रोकने की कोशिश की, लेकिन वह नहीं रुका। घटना CCTV कैमरे में कैद हो गई।
आरोपी फरार, पुलिस तलाश में जुटी
पुलिस के मुताबिक, घटना के बाद आरोपी ऑटो ड्राइवर फरार हो गया। पुलिस उसकी पहचान करने की कोशिश कर रही है। इसके लिए CCTV कैमरे के फुटेज देखे जा रहे हैं। CCTV फुटेज में दी गई तारीख के मुताबिक घटना 6 जुलाई की है।
हादसों से जुड़ी ये खबरें भी पढ़ें...
बुलढाणा बस हादसे के दौरान नशे में था ड्राइवर: फोरेंसिक जांच में हुआ खुलासा; 25 लोगों ने गंवाई थी जान
महाराष्ट्र के बुलढाणा में 1 जुलाई को हुए बस एक्सीडेंट के दौरान उसका ड्राइवर शराब के नशे में था। हादसे की फोरेंसिक जांच में यह जानकारी सामने आई है। इस हादसे में 25 लोगों की जलकर मौत हो गई थी। ड्राइवर और बस के क्लीनर सहित 8 लोग जान बचाने में कामयाब रहे थे। पूरी खबर पढ़ें...
स्कॉर्पियो ने मां-बाप और 2 बच्चों को रौंदा: सड़क पर गिरे तो भागने के लिए कार चढ़ा दी
लखनऊ में 30 मई को एक स्कूटी पर सवार परिवार को स्कॉर्पियो ने टक्कर मार दी। हादसे में पति-पत्नी और दो बच्चों की मौत हो गई। भागने के चक्कर में स्कॉर्पियो चालक ने चारों को रौंद दिया। इसमें स्कूटी स्कॉर्पियो के नीचे फंस गई। इसके बाद स्कूटी सवार मां-बाप और दो बच्चे करीब 100 मीटर तक घिसटते चले गए। पूरी खबर पढ़ें...